Title: Zxczxc
Author: Karol Bergmann
Last saved by: Mičkovicová Adriana
Company: FEI

Príloha č.  k  č. /-I

Príloha č. 5 k Smernici č. 28/2015

Správa zo zahraničnej pracovnej cesty 
1.	Účastníci ZPC:
Ing. Adriana Mičkovicová, štátna radkyňa – OŠ, sekcia štátnej starostlivosti o šport MŠVVaŠ SR, Stromová 9, Bratislava

2.	Zahraničná pracovná cesta:

Štát: Ruská federácia
Miesto: Petrohrad, AGT Agency, Football for Friendship Commitee a Gazprom 
Dátum: 26.6.-03.07.2017
Účel cesty: 5. medzinárodný detský sociálný program pre deti z rôznych krajín sveta Futbal pre priateľstvo - FOOTBALL FOR FRIENDSHIP (F4F),
Spôsob financovania: Sociálny fond Gazprom a MŠVVaŠ SR 

3.	Rámcový program pobytu:
26.06.2017 		príchod delegácií
27.-29.06.2017  	medzinárodný tábor priateľstva
30.06.-01.07.2017	príprava a medzinárodné majstrovstvá Futbalu pre priateľstvo
02.07.2017		medzinárodné detské fórum
03.07.2017		odchod delegácií

4.	Stručný priebeh rokovaní:
 
	Na pozvanie Ruskej federácie sa Slovenská republika tento rok zapojila do medzinárodného detského sociálneho programu pre deti z rôznych krajín sveta Futbal pre priateľstvo - FOOTBALL FOR FRIENDSHIP (F4F), ktorého 5. ročník sa uskutočnil v dňoch 26. júna až 3. júla v Petrohrade. Cieľom tohto programu je rozvoj mládežníckeho futbalu, popularizácia športu detí a mládeže, zdravého životného štýlu, výchova k tolerancii a priateľstvu medzi deťmi na celom svete.
	Partnermi programu sú spoločnosť Gazprom a Medzinárodná futbalová federácia (FIFA). Program bol spustený v apríli 2013 a každým rokom sa zvyšuje počet zúčastnených krajín, a tiež jeho geografické rozloženie - 8, 16, 24, 32 a tento rok sa zapojilo až 64 krajín zo 4 kontinentov. Prvýkrát bola oslovená so žiadosťou o pripojenie sa do programu aj Slovenská republika. 
	Každú krajinu zastupovala delegácia 5 účastníkov - detský futbalista, detský žurnalista, sprevádzajúca osoba detí, dospelý žurnalista a vedúci delegácie (vek detí bol daný 12 rokov). Slovenskú delegáciu tvoril mladý futbalista zo ZŠ z Trnavy, detská novinárka zo ZŠ z Nových Zámkov, 1 zástupca zo Slovenskej asociácie športu na školách, 1 novinár z TV 213 a 1 zástupca MŠVVaŠ SR ako vedúci delegácie. Vedúci delegácií sa zúčastňovali počas dňa spoločných stretnutí, kde sa riešili prípravy programu na jednotlivé dni. Novinár z TV 231 dokumentoval priebeh medzinárodných majstrovstiev Futbalu pre priateľstvo a robil rozhovory s niektorými účastníkmi podujatia, z čoho pripraví krátky film. V rámci medzinárodného kempu priateľstva prebiehal vzdelávací program a kreatívne workshopy, počas ktorých sa účastníci navzájom spoznávali, učili sa tímovej práci a diskutovali o 9 hodnotách programu F4F – priateľstve, rovnosti, čestnosti, zdraví, mieri, oddanosti, víťazstve, tradíciách a čestnosti. Vzdelávací program bol venovaný príprave mladých ambasádorov na medzinárodné detské fórum, ktoré tvorilo súčasť programu. Mladí futbalisti, rozdelení do 8 priateľských tímov, trénovali niekoľko dní a ich snaženie vyvrcholilo Medzinárodnými majstrovstvami futbalu pre priateľstvo 01.07.2017. Mladí žurnalisti písali materiál pre detské noviny o dianí na programe, ktoré vychádzali každý deň. Program vyvrcholil Medzinárodným detským fórom Futbal pre priateľstvo - FOOTBALL FOR FRIENDSHIP, ktoré sa konalo 02.07.2017 v hlavnej sále Expofóra, kde vystúpili detskí ambasádori so svojim posolstvom a boli ocenení najlepší detskí futbalisti za účasti zástupcov Gazpromu, FIFA, Ruského futbalového zväzu a známych športovcov.

5.	Odporúčané závery (úlohy):
-	pokračovať v spolupráci sociálneho programu Futbalu pre priateľstvo  - 	FOOTBALL FOR FRIENDSHIP (F4F) aj v ďalších rokoch
-		spolupracovať so zúčastnenými krajinami na rozvoj mládežníckeho futbalu, 	popularizácia športu detí a mládeže, zdravého životného štýlu, výchova 	k tolerancii a priateľstvu medzi deťmi na celom svete.
-		zverejniť krátky film z akcie Futbal pre priateľstvo, ktoré pripraví zástupca 	televízie TV213

6.	Prehľad prinesenej dokumentácie a miesto jej uloženia
	
	Pracovné materiály, ako prílohy správy sú uložené na sekcii štátnej starostlivosti o šport MŠVVaŠ SR. 

7.	Osobitne vyhodnotený očakávaný prínos ZPC
	Jednou z úloh Slovenskej republiky je aj podpora rozvoja mládežníckeho futbalu, popularizácia športu detí a mládeže, zdravého životného štýlu, výchova k tolerancii a priateľstvu medzi deťmi na celom svete.

8.	Spôsob zverejnenia výsledkov ZPC, prenos získaných informácií
	Informácie o rokovaní boli postúpené v rámci sekcie štátnej starostlivosti o šport a mládež relevantným pracovníkom a zverejnené na webovom sídle MŠVVaŠ SR.
Súhlasím so zverejnením správy na internete.

Správu vypracovala: Ing. Adriana Mičkovicová
Dátum: 19. 07. 2017
Správu schválil: PaedDr. Božena Gerhátová, GRS ...............................................
                            Mgr. Dušan Ťažký, PR OŠ ..............................................................